Phoenixské ostrovy

Phoenixské ostrovy (angl. Phoenix Islands), alebo ostrovy Rawaki (Rawaki Islands), sú skupina ôsmich atolov a dvoch ponorených koralových útesov v centrálnom Tichom oceáne, východne od Gilbertovych ostrovov a západne od Líniových ostrovov. Sú súčasťou republiky Kiribati, ktorá tu v roku 2008 vyhlásila chránené územie Phoenix Islands Protected Area, ktoré je s celkovou rozlohou 408 250 km² najväčšou morskou chránenou oblasťou v Pacifiku. K Phoenixským ostrovom bývajú tiež zaraďované dva ostrovčeky pod správou USA (súčasť tzv. Menších odľahlých ostrovov), ktoré sa nachádzajú severne od hlavnej skupiny ostrovov. Kiribatské ostrovy sa nachádzajú v časovom pásme UTC +13, americké v UTC-12. Zoznam atolov, ostrovov a útesov Referencie Iné projekty Commons ponúka multimediálne súbory na tému Phoenixské ostrovy Externé odkazy Stránka UNESCO Zdroj Tento článok je čiastočný alebo úplný preklad článku Phoenixské ostrovy na českej Wikipédii.